NaiveNeuron/SloPal huggingface dataset:
Pellegrini, Peter, predseda NR SR (2014-11-28):
Prezentujme sa hlasujme o ďalšom pozmeňujúcom návrhu. (Hlasovanie.) Prítomných 132 poslancov, za hlasovalo 53, proti 67, zdržalo sa 10, nehlasovali 2 poslanci. Ani tento návrh sme neschválili.
Ľ. Vážny, minister dopravy, pôšt a telekomunikácií SR: (2010-01-20):
Vláda predmetný návrh zákona prerokovala dňa 15. januára 2010 a prijala k nemu uznesenie č. 38/2010. Účelom novely zákona je zabezpečiť zmiernenie sankčného postihu vodičov a prevádzkovateľov vozidiel, ktorí nezadajú údaje alebo zadajú neúplné alebo klamlivé údaje do palubnej jednotky, ktorou sú povinní svoje vozidlá vybaviť. Vzhľadom na malý rozdiel sadzieb mýta, t. j. rozdiel medzi najnižšou a najvyššou sadzbou mýta podľa počtu náprav, je v súčasnosti platná sankcia neadekvátna. Predkladaný návrh zákona taktiež rozširuje okruh motorových vozidiel, ktoré sú oslobodené od mýta, to znamená nielen základné záchranné zložky integrovaného záchranného systému, ale aj ostatné záchranné zložky integrovaného záchranného systému. Návrh zákona nebude mať dopad na štátny rozpočet, na rozpočty obcí alebo rozpočty vyšších územných celkov, nebude mať dopad na obyvateľstvo, zamestnanosť, hospodárenie podnikateľskej sféry a iných právnických osôb a ani na životné prostredie. Dovoľujem si vás požiadať o podporu pri prerokovávaní predloženého vládneho návrhu zákona a jeho schválenie v prvom čítaní. Ďakujem za pozornosť. Pán podpredseda, skončil som.
Rafaj, Rafael, poslanec NR SR (2010-11-04):
Pán podpredseda, mne je sympatické, aký kresťanský prístup ste vložili do svojho vystúpenia a pochopil som to tak, že dostali sme facku zľava od nášho suseda, no a keďže sme bratia, nastavíme im aj práve líce, aby nám dali aj druhú facku a medzinárodné spoločenstvo raz možno povie, no toho fackania Slovákov už bolo dosť. Ale aj iné bolo povedané: „Nehádžte perly sviniam.“ To je o tom, či takýto postoj Benešovej politiky útekov je reálny, a či vzbudzuje rešpekt, pretože Orbán si to nedovolil preto ako ste rozprávali. Orbán bol na Slovensku aj v roku 2003 za vašej vlády v Košiciach a bol v roku 2005 v Čičove, a čo tam povedal, opäť zjednotíme násilím nožom rozkrojené územia a Košice budú v strede maďarstva. Toto povedal za vašej vlády, to si on dovolil a nielen na Moste Márie Valérie Sólyoma zastavili, zastavili ho aj v rumunskom Arade, dokonca muselo lietadlo pristáť, lebo Rumuni nedovolili prílet na provokačné výjazdy pána maďarského exprezidenta. Rovnako ho zastavili v Srbskej Vojvodine. A tak sa pýtam, chyba je v malosti Slovákov, v inferiorite Rumunov a slabosti Chorvátov, teda Srbov, alebo vo velikášstve maďarských predstaviteľov. Odpoveď nech si dá, každý sám.
J. Senko, poslanec: (2007-06-22):
Neznevažujem ani 1. máj ako sviatok práce ako istým spôsobom symboliku boja pracujúcich za svoje práva a nebolo by veľmi vhodné, keby ste, pani poslankyňa, znevažovali právo pracujúcich na to (smiech v sále), že vydobýjajú si v istom období a v spoločnosti svoje práva. Tak možno, ako je to dnes a nakoniec, myslím si, že o tom bude aj diskusia o Zákonníku práce. Zasa chceme byť iní. Deň Európy, tak ako ste ho vy poňali a hovorili, asi tak nie je ponímaný a istým spôsobom Deň Európy je ponímaný tak, ako hovoril pán poslanec Kukan, ktorý je tiež z vašej strany. Ďakujem.
Bugár, Béla, podpredseda NR SR (2010-08-05):
Pani poslankyňa Sabolová. Nech sa páči, máte slovo.
Laurenčík, Milan, podpredseda NR SR (2022-05-19):
Takže pozmeňujúci návrh ste už prečítala a to odôvodnenie, ktoré sme počuli.
Glváč, Martin, podpredseda NR SR (2019-03-28):
Ďakujem, pani ministerka. Pani poslankyňa chce? Nech sa páči, doplňujúca otázka.
Bugár, Béla, podpredseda NR SR (2016-10-11):
Áno. Nech sa páči, pán poslanec Blaha.
Bublavý, Dušan, poslanec NR SR (2017-03-21):
Ďakujem za slovo, vážený pán podpredseda. Kolegyne, kolegovia, v zlúčenej rozprave vystúpili 8 poslanci, týka sa tlače 437 k vrátenému zákonu. Najskôr budeme hlasovať o pripomienkach prezidenta Slovenskej republiky pod bodmi 1, 2 a 3 s odporúčaním gestorského výboru neschváliť.
Zmajkovičová, Renáta, podpredsedníčka NR SR (2013-09-10):
Pán poslanec Kollár, s reakciou? Nie. Uzatváram rozpravu. Vyhlasujem rozpravu za skončenú. Pán guvernér, nech páči, máte slovo.
Galko, Ľubomír, poslanec NR SR (2012-09-21):
Ďakujem pekne. Hneď na úvod by som sa chcel, pán Baška, pán poslanec Baška, vám ospravedlniť, za to slovo trtko, ktoré som použil. To mi ušlo, mrzí ma to. Teraz k vášmu vystúpeniu. No, vy ste povedali, že sa neznížite k tomu, aby ste používali nejaké osobné invektívy, a hneď ste tu začali pokračovať klamstvom v priamom prenose. Nie je pravda, že by som ja podpisoval nejaké dve zmluvy alebo nejakú zmluvu a že vy by ste čosi-kdesi odhaľovali. Išlo o podpísanie rámcovej zmluvy na kúpu nákladných vozidiel Aktis, to sú vozidlá, ktoré sa nakupujú napriamo, bez verejného obstarávania. Tá zmluva vôbec nezakladala povinnosť tie vozidlá kúpiť, ale vzhľadom na to, pre pokoj v dome, aby nevznikali okolo toho problémy, pretože potom by to počkalo už na ďalšieho ministra, tak som nakázal tú zmluvu zrušiť. A ja som presvedčený, že takisto tie Aktisy sa budú teraz nakupovať presne tým istým spôsobom. Takže zasa len demagógia a klamstvo z vašej strany. Chcem vám ešte jednu vec povedať, že, čo sa týka tých osobných invektív, viete, ja tu dám odborný, fundovaný výklad, ja som si ho naozaj celý nepripravoval sám, a snažím sa aj tým, čo ich to zaujíma, vysvetliť niektoré veci, ako to s tým odpočúvaním a s tou kauzou bolo, a vy to zasa využijete len na to, aby ste klamali, aby ste tu v priamom prenose rozprávali o nelegálnych odposluchoch a nezákonných a čo ja viem čo. Už aj večný kritik poslanec Martvoň sa zachoval korektne a slušne sa spýtal na niečo, že či je to pravda, že on to čítal v novinách, a ja som mu korektne odpovedal. Len vy si stále verklíkujete to isté a stále, neustále podsúvate verejnosti klamstvá a výmysly. Tak potom sa nečudujte tej slušnosti a čestnosti. A to, že kto je z nás dvoch slušný a čestný, to zhodnotili voliči, pán Baška. Vy ste dostali deväť tisíc hlasov pri počte milión sto tisíc, ja som dostal tridsaťosem tisíc preferenčných hlasov pri počte nejakých stopäťdesiat tisíc. Ďakujem pekne.
Richter, Ján, minister práce, sociálnych vecí a rodiny SR (2017-05-09):
Ďakujem pekne za slovo. (Ruch v sále.) Vážený pán predseda Národnej rady, vážené panie poslankyne, páni poslanci, od prijatia zákona o sociálnom poistení s účinnosťou od 1. januára 2004 je, je určenie sumy starobného dôchodku v zásade postavené na zásluhovosti. Predošlé právne úpravy boli v tomto smere, naopak, oveľa solidárnejšie. Pri prechode na zásluhovejšiu právnu úpravu vznikol okruh poberateľov starobných dôchodkov, ktorých suma starobného dôchodku bola vypočítaná podľa predpisov účinných pred 1. januárom 2004... (Ruch v sále a prerušenie vystúpenia predsedajúcim.)
Blanár, Juraj, podpredseda NR SR (2022-09-22):
Pán poslanec Baránik, máte záujem reagovať na faktické? Ak nie, tak udeľujem teraz slovo zatiaľ poslednej prihlásenej do rozpravy pani poslankyni Kolíkovej. Nech sa páči. Tak nech sa páči, pani poslankyňa, máte slovo.
Bugár, Béla, podpredseda NR SR (2011-07-07):
Ďakujem. Vyhlasujem rozpravu o tomto bode programu za skončenú. Pán minister, chcete zaujať stanovisko? Nech sa páči.
Laššáková, Jana, podpredsedníčka NR SR (2013-11-29):
Prerušujem rokovanie o tomto bode programu. Chcem znova, panie poslankyne, páni poslanci, vám uviesť, že pokračujeme v rokovaní v utorok o 9.00 hodine. Začneme bodom 27, vládnym návrhom zákona o azyle, budeme pokračovať bodom 28, ktorého predkladateľom je pán minister Kaliňák a ďalej budeme pokračovať vládnym návrhom zákona o platových pomeroch ústavných činiteľov a ďalšími bodmi, ktorých predkladateľom je pán minister financií. Takže, prerušujem rokovanie, prajem vám všetkým pekný víkend a uvidíme sa v utorok o 9.00 hodine. (Rokovanie skončilo o 14.19 hodine.)
K. Tóthová, poslankyňa: (2007-12-12):
Lenže tak, ako poslankyňa poďakovala občanom, tým 100-tisíc občanom, ktorí podpísali petíciu, ja sa chcem ospravedlniť všetkým občanom, že pred rozbehnutím petície neboli im dané informácie o právnych úpravách v zahraničí sociálneho zabezpečenia a aj o negatívach variantu, ktorý bývalá vláda proste prijala. Myslím, že ak sa aktivizujú občania, treba im dať široký diapazón informácií, aby sa na ich základe mohli rozhodnúť. Ďakujem za pozornosť.
M. Mamojka, poslanec: (2009-02-04):
Konštatujem, že uvedený návrh spĺňa z formálnoprávnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia vládneho návrhu zákona je zrejmý účel navrhovanej úpravy, ako aj jej naliehavosť, pretože v súčasnej etape sledujeme a vidíme výraznú gradáciu naozaj násilných aktov spojených s trestnou činnosťou ako výtržnícke správanie skupín divákov na športových podujatiach spojené často s propagáciou hnutí smerujúcich k potláčaniu základných práv a slobôd občanov, podnecovanie k násiliu alebo nenávisti z dôvodu rasy, farby pleti, národa a iné. Dôvodová správa uvádza, že návrh zákona je v súlade s ústavou, ústavnými zákonmi, medzinárodnými zmluvami, ktorými je Slovenská republika viazaná, a zákonmi a je v súlade s právom Európskych spoločenstiev a  Európskej únie. Pripojená doložka zlučiteľnosti k návrhu zákona s právom Európskych spoločenstiev a právom Európskej únie spĺňa všetky náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskych spoločenstiev, v práve Európskej únie upravená je. Z doložky finančných, ekonomických, environmentálnych vplyvov, vplyvov na zamestnanosť a podnikateľské prostredie je zrejmé, že návrh zákona nezakladá žiadne nároky na verejné financie, nebude mať ekonomický dopad na obyvateľov, hospodárenie podnikateľskej sféry a iných právnických osôb, nebude mať ani priamy vplyv na životné prostredie a zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z ustanovenia § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 874 z 1. decembra 2008 podľa ustanovenia § 74 rokovacieho poriadku Národnej rady Slovenskej republiky navrhujem, aby vládny návrh zákona prerokovali tieto Výbory Národnej rady Slovenskej republiky: Ústavnoprávny výbor Národnej rady Slovenskej republiky, ďalej, Výbor Národnej rady Slovenskej republiky pre obranu a bezpečnosť a napokon Výbor Národnej rady  Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný vládny návrh zákona prerokovali v druhom čítaní do 8. apríla 2009 a v gestorskom výbore do 14. apríla 2009. Všetko zatiaľ z mojej strany. Pán podpredseda, otvorte rozpravu.
Bagačka, Michal, poslanec NR SR (2014-11-25):
Ďakujem za slovo. Pán predseda, prosím, aby ste dali hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, tlač 1316 nasledovne: Národná rada Slovenskej republiky schvaľuje návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Prosím, dajte hlasovať.
Bugár, Béla, podpredseda NR SR (2018-10-24):
Vyhlasujem rozpravu o tomto bode programu za skončenú. Pán minister, chcete zaujať stanovisko k rozprave? Nech sa páči.
Kollár, Boris, predseda NR SR (2022-05-25):
Hlasujeme o skrátenom návrhu, o skrátení návrhu. Prosím, prezentujme sa a hlasujeme. Skracujeme lehotu. (Hlasovanie.) Prítomných 130 poslancov, za 1118, proti 6, zdržalo sa 6. Uvedený návrh sme schválili.
Vörös, Péter, poslanec NR SR (2017-05-16):
Ďakujem. Teraz budeme hlasovať o ostatných pozmeňujúcich a doplňujúcich návrhoch uvedených pod bodmi 5, 6, 8, 9, 13 a 14 informácie. Prosím, pán predsedajúci, dajte o tomto hlasovať.
Hort, Milan, podpredseda NR SR (2011-03-29):
S faktickými otázkami... (Trvanie potlesku.) Ale toto nám už naozaj niečo pripomína. (Doznievanie dlhotrvajúceho potlesku. Smiech.) Pán Fico, dajte im pokyn, že by sme chceli pokračovať, ak teda môžem poprosiť. Ďakujem pekne. S faktickými poznámkami sa prihlásili celkom traja poslanci: pán poslanec Štefan Zelník, Ľubomír Želiezka, Martin Glváč. Končím možnosť prihlásiť sa s faktickou poznámkou. Slovo má pán poslanec Štefan Zelník, nech sa páči.
Počiatek, Ján, minister dopravy, výstavby a regionálneho rozvoja SR (2015-09-22):
Ďakujem za slovo. Vážená pani predsedajúca, vážené dámy, vážení páni. Návrh na zmenu a doplnenie zákona, ktorým sa mení a dopĺňa zákon č. 443/2010 Z. z. o dotáciách na rozvoj bývania a o sociálnom bývaní v znení zákona č. 134/2013 Z. z., rieši niekoľko vecných úprav, a to najmä: zavedenie možnosti podpory pre obstaranie nájomných bytov stavebnými úpravami bytov, ktoré mestá a obce získali prevodom z majetku štátu v správe Ministerstva obrany Slovenskej republiky, zadefinovanie pojmu kúpy nájomného bytu, ako aj doplnenie a spresnenie podmienok poskytnutia dotácie pri kúpe nájomných bytov, splnomocnenie pre Ministerstvo dopravy, výstavby a regionálneho rozvoja Slovenskej republiky ustanoviť vykonávacím predpisom výšku dotácií a výšku oprávnených nákladov v nadväznosti na vývoj cien stavebných výrobkov. Navrhované zmeny vychádzajú z aplikačnej praxe a zo zosúladenia niektorých postupov s podmienkami upravenými v Štátnom fonde rozvoja bývania. V rámci rokovania výborov boli prijaté pozmeňujúce návrhy, ktoré sú obsiahnuté v spoločnej správe výborov, a s odporúčaním gestorského výboru taktiež súhlasím. Ďakujem za slovo, skončil som.
Grendel, Gábor, podpredseda NR SR (2020-12-04):
Ďakujem, pani ministerka. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby predniesol informáciu z výboru.
Kollár, Boris, predseda NR SR (2020-03-25):
To nie je procedurálny návrh. Písomne. Ďakujem pekne. 	Pristúpime k druhému čítaniu o vládnom návrhu zákona o niektorých mimoriadnych opatreniach v súvislosti so šírením nebezpečnej nákazlivej ľudskej choroby Covid-19 a v justícii a ktorým sa menia a dopĺňajú niektoré zákony , ktorý prerokovávame v skrátenom legislatívnom konaní. Vládny návrh zákona je pod tlačou 29. Výsledky rokovania výborov sú v tlači 29a. Prosím pani ministerku spravodlivosti Slovenskej republiky Máriu Kolíkovú, aby vládny návrh zákona odôvodnila.
P. Hrušovský, predseda NR SR: (2005-06-21):
(Hlasovanie.) 131 prítomných, 112 za návrh, 17 sa zdržalo, 2 nehlasovali. Návrh sme schválili. Prosím ďalší návrh.
Ľ. Kaník, minister práce, sociálnych vecí a rodiny SR: (2003-02-27):
Do budúceho roka, do budúceho obdobia, myslím si, môžeme toto riešiť len dôslednou decentralizáciou, aj finančnou decentralizáciou a prechodom všetkých súvisiacich činností na samosprávne jednotky aj spolu s financovaním, ktoré bude zabezpečovať tieto činnosti. Ale táto otázka je otázkou prípravy novej legislatívy a aj prípravy vyhlášky, ktorá by zohľadňovala a reagovala na tento vývoj. Ale v tomto roku, myslím si, že sa musíme pohybovať len v daných rámcoch, ktoré sú dané štátnym rozpočtom.
Mikloško, Jozef, poslanec NR SR (2013-10-18):
Keď sme na komunálnej úrovni prejednávali spomenutý rozpočet, tak sme to schválili za polhodiny. Keď sme hovorili napríklad o psoch v Petržalke, tak sme diskutovali celý deň. Tentokrát by som chcel poďakovať pánovi Záhumenskému a jeho kolegom, že pochopili, že na ľudí netreba dávať zbytočné a neúnosné bremená. A teda by som povedal, že v mene mojich alebo našich dvoch psov na dvore, ktorí čakajú na čipovanie, tak ďakujem, že tento rozumný a ľudský návrh v prospech ľudí aj psov urobili. Moja manželka ma hrešievala, že som do 30. 9. to ešte nesplnil, a teraz konečne budem mať argument, že nemusím sa vždy ponáhľať so všetkým, tak jak mi to ty hovoríš. Dúfam, že ma nepočúva. Ja by som chcel len povedať, že tí, ktorí naozaj neúmerne zvýšili naraz 10, 20, 30, 50 eur, tak tých veterinárov by sme si mali zapamätať a viac k nim neísť. Na druhej strane, iste by som bol rád, keby aj iné poplatky, ktoré veľmi často neúmerne a zbytočne na ľudí dávame, sme prehodnotili a nejakým spôsobom tiež ich aktualizovali v prospech ľudí, najmä seniorov, ktorí ten život majú dnes dosť ťažký. Ďakujem.
Laššáková, Jana, podpredsedníčka NR SR (2013-09-20):
Dávam slovo spravodajcovi, ktorého určil navrhnutý gestorský výbor, ústavnoprávny výbor, poslancovi Miroslavovi Kadúcovi. Nech sa páči, pán poslanec, máte slovo.
Viskupič, Jozef, poslanec NR SR (2012-09-26):
Ďakujem. Ďakujem, pani poslankyňa, aj za ten možno smutno-smiešny úvod. Sama ste ho nazvali ako iróniu alebo až satiru, ktorá pomenováva súčasný stav toho, že nemáme generálneho prokurátora Slovenskej republiky vymenovaného do úradu. Vyvolali ste úsmev aj na tvári zastupujúceho a v súčasnej funkcii predkladateľa tejto správy. A táto situácia je skôr vhodná na smiech cez slzy. Tiež sa pýtam, komu tento stav vyhovuje, a možno aj v tom duchu troška odľahčenom sa pána predkladateľa možno spýtam, ako sa pracuje bez šéfa, ako sa pracuje bez človeka, ktorý má priamu a v tomto prípade aj politickú a vôbec zodpovednosť pred ľuďmi, ktorí nominovali a voľbami vyjadrili vôľu, aby v poslaneckej snemovni sedeli konkrétni ľudia a títo ľudia zvolili generálneho prokurátora. Aký iný režim by mal v demokratickej krajine fungovať? 79 poslancov vyjadrilo vôľu a legitímne zvolilo generálneho prokurátora, akým spôsobom sa teda pracuje na Generálnej prokuratúre a komu vyhovuje to, že obrovské kauzy a tuná sa spomínajú mimoriadne dovolania, sa dejú pod rúškom toho, že nikto nie je za ne zodpovedný. Váš úrad, pán zastupujúci generálny prokurátor, nevedie človek, ktorý by mal zodpovednosť. Ja sa pýtam, ako môžete do správy uviesť, že ho vlastne ani nepotrebujeme, lebo... (Prerušenie vystúpenia časomerom.)
L. Žitňanská, poslankyňa: (2008-12-08):
Chcem podotknúť v tejto súvislosti, že na návrh SDKÚ – DS od 1. júla nie je možné zverejniť tender na nástenke za dverami ministerstva, ale musí byť takýto tender zverejnený minimálne na internete. Ďakujem pekne.
Laššáková, Jana, podpredsedníčka NR SR (2013-09-10):
Na vystúpenie pána poslanca s faktickou poznámkou pán poslanec Osuský. Končím možnosť prihlásiť sa s faktickými poznámkami. Nech sa páči, pán poslanec.
Duchoň, Daniel, poslanec NR SR (2013-12-12):
Teraz budeme hlasovať o jednotlivých pozmeňujúcich návrhoch podaných v rozprave. Dajte, prosím, hlasovať o prvom pozmeňujúcom návrhu poslankyne Jany Žitňanskej.
Pročko, Jozef, poslanec NR SR (2024-01-10):
Ale, no veď týmto, týmto pokračujeme zajtra, nie? Alebo však...
Sabo, Michal, poslanec NR SR (2024-01-17):
Ďakujem za slovo, aj tebe, Tamara, za to, že si spomenula stranícke kádre, ministra životného prostredia a vicepremiéra Tomáša Tarabu, a chcem pri tejto príležitosti sa vrátiť do minulého týždňa. Ono sa to možno na prvú nebude zdať, že tá personálna politika súvisí nejako so skráteným legislatívnym konaním, ale áno, súvisí. Minulý týždeň totižto po pár dňoch od svojho vymenovania skončil vo funkcii riaditeľ nášho najväčšieho aj najstaršieho národného parku TANAP-u Peter Olexa, ktorý bol v minulosti odsúdený za pytliactvo. Minister Taraba aj po tom, čo sa prevalila táto kauza, Olexu nazýval odborníkom s odbornou víziou, ale naveľa-naveľa ho teda požiadal o to, aby odstúpil alebo aby vyvodil nejakú osobnú zodpovednosť. Problém s pytliactvom, o ktorom vraj na ministerstve nevedeli, aj keď ťažko tomu veriť, označil za pseudokauzu. Napokon štátny tajomník, ktorý je susedom pána Olexu, minister, teda štátny tajomník Filip Kuffa v RTVS koncom minulého týždňa povedal, že Olexa ho o svojej minulosti informoval, ale nedodal, nešpecifikoval, teda že či to bolo predtým, ako sa to celé prevalilo, ale potom, ako sa to prevalilo. No a čo bolo teda najviac zarážajúce, je, že štátny tajomník Kuffa povedal, citujem, precíťte: „Pre mňa je to úplne že pseudokauza, s ktorou ja nemám dôvod sa zaoberať, pretože je to proste nič.“ Čiže (povedané so smiechom) prizmou Slovenskej národnej rady a jej nominantov – pytliactvo je proste nič. A ako opakovane upozorňujeme na návrh novely trestných kódexov, ako bola predložená a ako o nej tu už rokujeme niekoľko dní, trestné hranice chce táto novela upraviť tak, že pytliaci už v tomto momente húfne a kolektívne nabíjajú pušky, a tým pádom sa kruh uzavrel a zrazu to nejako celé dáva zmysel aj napriek tomu, že je to kompletne nezmyselné. Tamara, ja ti ďakujem za tvoje vystúpenie, ako vždy, skvelé.
M. Hort, podpredseda NR SR: (2008-10-24):
Otváram rozpravu k tomuto návrhu zákona. Do rozpravy som nedostal žiadnu písomnú prihlášku, tak sa pýtam, kto sa chce prihlásiť do rozpravy ústne? Pán poslanec Ján Zvonár ako jediný. Uzatváram možnosť prihlásiť sa do rozpravy ústne. A dávam teraz slovo pánovi poslancovi Zvonárovi, nech sa páči.
Novotný, Viliam, poslanec NR SR (2012-05-04):
Ďakujem pekne. Chcel by som len upozorniť predrečníkov, že diskutujeme o programovom vyhlásení vlády Roberta Fica, nie Ivety Radičovej ani nehodnotíme predchádzajúce dva roky. Všimol som si, že diskusia o programovom vyhlásení vlády je presne v tej istej situácii, ako fungoval SMER v rokoch 2006 až 2010. Čiže na otázku, prečo robíte to a to, odpovedáte: Vy ste to robili zle. Prosím, hovorte o tom, čo sa chystáte robiť v zdravotníctve, lebo občanov to zaujíma, vyhrali ste voľby, dostali ste dôveru a mali by ste rozprávať predovšetkým o tom. A teraz sa pokúsim veľmi krátko odpovedať. Viete, zdravotníctvo je v ťažkej situácii, je to fakt. Máme dve možnosti, buď budeme robiť zmeny, reformy, buď budeme meniť veci tak, aby fungovalo lepšie, alebo budeme o tom rozprávať. Keď nesúhlasíte s našimi riešeniami, nech sa páči, je to vaše legitímne právo, prosím, povedzte aké sú vaše riešenia. Nič iné od vás nechcem, len povedzte, aké sú vaše riešenia. My chceme transformáciu nemocníc, my chceme pripoistenie, my chceme spravodlivé odmeňovanie v zdravotníctve prostredníctvom DRG. Aké sú vaše riešenia? Na to som nepočul odpoveď, iba rozprávanie o tom, prečo sú naše riešenia zlé. Ale aké sú vaše riešenia, na to nie je odpoveď v programovom vyhlásení vlády. A čo sa týka regionálnych nemocníc, no prekvapilo ma hlavne, že pán poslanec Blanár ako župan hovorí, aké je dobré to programové vyhlásenie vlády. Podľa mňa župan z regiónu by nemal byť taký nadšený, keď sa hovorí o posilňovaní štátnych a univerzitných nemocníc a keď nie je ani zmienka o regionálnych nemocniciach. Verím ale, že s vaším návrhom na oddlženie regionálnych nemocníc prídete teraz, lebo máte väčšinu, 83 hlasov, a budete úspešní. Držím vám palce.
Jurinová, Erika, podpredsedníčka NR SR (2014-12-09):
O slovo požiadal v zmysle rokovacieho poriadku pán spravodajca, nech sa páči.
Zimenová, Zuzana, poslankyňa NR SR (2017-12-13):
Ďakujem pekne za prednesenie návrhu zákona. Veľmi pekne si, kolegyňa Simona Petrík, predniesla dôvody, pre ktoré je potrebné tieto detské skupiny do systému zaviesť, a to, jeden z dôvodov je, že naozaj ten štát pristupuje k možnostiam pre deti od 0 do 6 rokov a k možnostiam pre rodičov zladiť si svoj pracovný a súkromný život veľmi vágne, veľmi nesystematicky a veľmi nedostatočne. Ja s týmto absolútne súhlasím. Možno ešte by som pripomenula, že tieto riešenia dávajú možnosti aj pre urýchlené opatrenia v oblasti práce s malými deťmi a predškolákmi v sociálne znevýhodnených prostrediach v oblastiach s rómskymi komunitami, kde je možné práve cez detské skupiny vytvoriť v komunitných centrách nízkoprahové škôlky, ktoré nám tam veľmi chýbajú. Tie deti nemajú kam chodiť do škôlok a toto by bola možnosť, ako aj s nimi pracovať spôsobom a formami, ktoré budú týmto deťom lepšie nápomocné. Takže ja ti ďakujem.
Paška, Pavol, predseda NR SR (2014-11-09):
Pán poslanec Muňko.
Hrnčiar, Andrej, podpredseda NR SR (2019-11-28):
Prosím, prezentujme sa a hlasujme. (Hlasovanie.) Prítomných 129, za 76, proti 9, zdržalo sa 38, nehlasovali 6. Konštatujem, že sme schválili návrh novely zákona č. 595/2003 Z. z. o dani z príjmov. Vážené panie poslankyne, páni poslanci, chcem vás informovať, že predseda Najvyššieho kontrolného úradu poveril podpredsedu Najvyššieho kontrolného úradu Igora Šulaja svojím zastupovaním na schôdzi Národnej rady počas rokovania o návrhu zákona o štátnom rozpočte na rok 2020. Podávam preto návrh, aby Národná rada vyslovila súhlas s jeho vystúpením na 53. schôdzi Národnej rady. Je všeobecný súhlas? Ďakujem, konštatujem, že je všeobecný súhlas. Chcem vás informovať, že Národnej rade bol doručený návrh na voľbu zástupcu navrhnutého reprezentatívnymi združeniami zamestnávateľov do Dozornej rady Sociálnej poisťovne. Uvedený návrh má tlač 1821, máte ho rozdaný. Preto v mene troch poslaneckých klubov SMER – sociálna demokracia, SNS a MOST – HÍD podávam návrh na zaradenie tohto nového bodu do programu 53. schôdze a navrhujem, aby ho prerokovali, aby sme ho prerokovali na záver tejto schôdze. Prosím, prezentujme sa a hlasujme. (Hlasovanie.) Prítomných 122, za 92, proti 3, zdržali sa 20, nehlasovali 7. Konštatujem, že sme tento návrh zaradili do programu 53. schôdze. Teraz budeme hlasovať o návrhu poslancov, ktorí navrhujú, aby sme voľba predsedu Úradu pre reguláciu elektronických komunikácií a poštových služieb, tlač 1752, a voľba kandidáta na člena Regulačnej rady, tlač 1815, vykonali tajným hlasovaním. Prosím, prezentujme sa hlasujme. (Hlasovanie.) Prítomných 108, za 61, proti 44, zdržali sa 2, nehlasoval 1. Konštatujem, že Národná rada schválila tajné hlasovanie. Pristúpime k tajnému hlasovaniu o obidvoch návrhoch, ktoré vykonáme na dvoch hlasovacích lístkoch. Chcem pripomenúť, že svoju voľbu vyjadríte tak, že na hlasovacích lístkoch pri každom mene a priezvisku kandidátov označíte tú alternatívu, za ktorú hlasujete – za, proti, zdržiavam sa. Pri voľbe kandidáta na člena Regulačnej rady je možné na hlasovacom lístku označiť alternatívu za najviac u jedného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie. Súčasne ich prosím, aby hlasovali ako prví. Pristúpime k vykonaniu tajného hlasovania. Dovoľte mi ešte, aby som na balkóne Národnej rady privítal zástupcov občanov z obce Kojšov. Vitajte! (Potlesk.) (Tajné hlasovanie o vládnom návrhu kandidáta na voľbu predsedu Úradu pre reguláciu elektronických komunikácií a poštových služieb , tlač 1752, a o návrhu na voľbu kandidáta na člena Regulačnej rady , tlač 1815.) (Akt tajného hlasovania.)
Hrnčiar, Andrej, podpredseda NR SR (2020-02-21):
Pani poslankyňa Červeňáková.
Hrnčiar, Andrej, podpredseda NR SR (2016-12-06):
Sloboda.
Mikuš, Jozef, poslanec NR SR (2013-06-19):
Ďakujem pekne, pán predseda. Pán kolega Zajac, mal si absolútnu pravdu, keď si hovoril o tom, že v podstate sa nič neudeje, len sa spoja jestvujúce úrady. Všetci zostanú sedieť na vlastných stoličkách v rovnakých budovách. Žiadna reforma, rovnako ako to bolo pri rušení krajských úradov, kde sa absolútne nič nezmenilo, v podstate sa ani nič neušetrilo. Takisto aj centralizácia v tomto prípade určite nebude, určite nebude pozitívnym krokom z hľadiska toho šetrenia, efektívnosti, efektívnosti, čo by malo byť hlavným motívom každej reformy. Áno, prednosta okresného úradu bude gubernátor, ktorý paradoxne bude ale riadiť svojich pracovníkov len v pracovnoprávnom vzťahu, ale v odborných veciach ostáva naďalej gestorom centrálny orgán štátnej správy, to znamená jednotlivé ministerstvá. Bohužiaľ, ale týmto zákonom alebo týmito krokmi, ktoré sa dejú v miestnej štátnej správe, sa paradoxne znižuje potenciálna možnosť ďalšieho reálneho udržateľného zefektívňovania štátnej správy. Totiž perspektíva toho šetrenia v budúcnosti by mohla byť v tom, že jednotlivé rezorty, to znamená, ten, ktorý riadi tú špecializovanú štátnej správu, by mohol robiť reformu tak, aby zefektívnil svoje pôsobenie v území. Kdežto s centralizáciou v okresnom úrade, kde tie pavúky budú stále rovnaké, tá efektívnosť prakticky do budúcnosti sa vylučuje. Čiže ak sa tie úrady jednoducho takýmto spôsobom zriadia, až ďalšou zmenou bude možné zefektívňovať ďalšie činnosti. A ak teda budú zberné miesta a výkon rozhodnutia bude niekde inde, tak je úplne jedno, v akom úrade sedí a v ktorom meste sedí. Dôležitý je ten prístup k občanovi, čo hovoril pán minister, v tom zbernom mieste.
Bugár, Béla, podpredseda NR SR (2016-04-27):
Ďalej v rozprave vystúpi... Pán poslanec, keď sa chcete prihlásiť, tak počas rozprávania. Nech sa páči, pán poslanec Simon, môžte reagovať na faktické.
Zmajkovičová, Renáta, podpredsedníčka NR SR (2012-07-27):
S faktickými poznámkami nie sú žiadni poslanci. Uzatváram možnosť faktických poznámok. Teraz poprosím pána poslanca Chrena. Nech sa páči, máte slovo.
Kéry, Marián, poslanec NR SR (2021-12-07):
Ďakujem za slovo, pán predsedajúci. Chcel by som upozorniť členov zahraničného výboru, že rokovanie výboru sa uskutoční dnes 12.05 v miestnosti č. 149.
Žiga, Peter, minister životného prostredia SR (2014-07-02):
... pretože, ak niekto porovnáva hrušky s jablkami a keď hovoríme o poplatku za vyťaženie tej vody, kde dnes vodárenské spoločnosti platia štátu, konkrétne... (Reakcia poslanca Alojza Hlinu.)
Borec, Tomáš, minister spravodlivosti SR (2015-09-24):
Neviem, do akej miery, ale však zareagujem, aj keď som otázku celkom nezachytil, ale konštatujete teda, že stav je neprimeraný, zlý. Stotožňujem sa s vami v tomto, lebo tie fakty nepustia. Zároveň treba povedať, že v dôsledku legislatívnych chýb v podstate, dá sa povedať, minulej vlády prišlo k tomu, že vlastne tá legislatívna chyba týkajúca sa konkrétne elektronických podaní, ktoré nebolo možné prijímať fakticky na elektronických podateľniach súdov, keďže neboli zriadené, hoci zákon už platil, spustila jednu obrovskú vlnu hromadných podaní, ktoré prebehli cez všetky stupne súdov, samozrejme, Ústavný súd ako ten najvyšší stupeň vlastne ústavnosti tiež bol zachytený týmto a máte pravdu, že to obrovské množstvo hromadných podaní sa tam tiež dostalo. Riešili sme to na všetkých stupňoch súdov, musím povedať, v uplynulých štyroch rokoch, prijali sme mnohé legislatívne opatrenia na to, aby už to tu nebolo v budúcnosti možné, naposledy, pokiaľ viem, tak včera bola prijímaná na pôde Národnej rady v rámci zákona o e-Governmente tiež úprava, ktorá sa týkala súdnych poplatkov pri elektronických podaniach. Čiže nedá sa povedať, že by sme nerobili z hľadiska legislatívy niečo, čo je potrebné a čo sa týka tohto, ale asi nie je miesto na to, aby sme teraz tuná de lege ferenda, to znamená, do právnej budúcej úpravy teraz uvažovali, aké konkrétne opatrenia legislatívneho charakteru by sa dali robiť. Ale vaša otázka smerovala k tomu, čo je možné urobiť z pohľadu súčasného platného právneho stavu, aspoň tak mi to vyplýva, a tu naozaj v tomto momente sa nedá urobiť nič viac. Ale teda to, čo som povedal, z hľadiska úpravy legislatívneho prostredia, zvýšenej vymožiteľnosti práva nového civilného kódexu procesného si myslím, že takéto prípady do budúcnosti budú ubúdať a celkovo tá súdivosť bude klesať. Ďakujem pekne, skončil som, pán predsedajúci.
Kaščáková, Renáta, poslankyňa NR SR (2019-09-13):
(Hovorené súbežne s predsedajúcim.) ... a ak by týchto vecí nebolo, médiá by nemali o čom písať. Ďakujem.
M. Číž, podpredseda NR SR: (2006-08-04):
Dávam slovo spravodajcovi, ktorého určil navrhnutý gestorský výbor pre zdravotníctvo, pánovi poslancovi Štefanovi Zelníkovi.
Kondrót, Maroš, poslanec NR SR (2020-10-13):
Ďakujem pekne, pán podpredseda. Milý Boris, súhlasím s tebou so všetkým, čo si povedal. Chcem len doplniť, že neprávosť sa nemá a nedá naprávať neprávosťou. Takisto zmätok, ktorý tu narobila súčasná vláda, sa nedá napraviť ďalším zmätočným konaním a už vôbec nie v zrýchlenom konaní a tak ďalej. Všetko, čo si povedal, s tým súhlasím. A po tretie, treba si uvedomiť, vážený pán podpredseda vlády, vážení páni ministri, vláda tlačí Národnú radu svojím neodborným konaním do problémov, prepáčte za výraz, prúseru a hanby. Ďakujem.
Blaha, Ľuboš, poslanec NR SR (2015-06-24):
Pán predseda, k textu samotného vyhlásenia neboli v rozprave podané pozmeňujúce alebo doplňujúce návrhy. Ja som na základe konsenzu navrhol doplnenie uznesenia, aby sme premiéra zaviazali mandátom na Európsku radu. Dajte, prosím, hlasovať o navrhnutom uznesení v znení, ako som ho doplnil v rozprave o bod 2, text bol všetkým rozdaný.
Blanár Juraj, podpredseda NR SR (2021-07-02):
Pán poslanec, beriem vám slovo.
Zelník, Štefan, poslanec NR SR (2019-10-24):
Ďakujem veľmi pekne za slovo. Len chcem povedať, že to, čo povedala pani kolegyňa Milanová, tam sa dá so všetkým úplne súhlasiť. Samozrejme, ten benefit toho dojčenia je fantastický zdravotný benefit, to, čo už povedala, nielen pre matku, ale samozrejme pre dieťa. A ja som bol aj nadšený, jak ste povedala, že naozaj je to vynikajúce. A treba toto podporiť a najmä treba urobiť osvetu medzi mladými mamičkami, pretože naozaj pokiaľ dojčí, tak je to ochrana aj proti rakovine prsníka. Nehovoriac, aký to má benefit pre to dieťa, pretože práve tým materským mliekom dostáva v tých prvých mesiacoch tie imunitné látky od matky. Ale ja teraz som oslovil aj pani ministerku. Hovorím, je tu vynikajúci pozmeňovací návrh, pretože musím sa priznať, že som sa tejto problematike nevenoval a nemám o tom vedomosť, ako to je v legislatíve. A bol som milo prekvapený a pani ministerka to iste hneď aj vysvetlí, že mnoho týchto vecí alebo väčšina vecí už je zapracovaných a dokonca ešte lepšie, a potom sa už len dohodneme, že teda či vám to bude stačiť alebo nechám to potom na pani ministerku, aby to vysvetlila. Ďakujem veľmi pekne.
Žitňanská, Jana, poslankyňa NR SR (2021-06-23):
Ďakujem veľmi pekne všetkým, ktorí teda sa zapojili do rozpravy. Ďakujem aj za pripomienky, budem veľmi rada, ako som už v úvode povedala, na nich spolupracovať tak, aby tento návrh sme vylepšili. Hovorili sme aj o tom, že možno by sme posunuli tú vekovú hranicu pre deti aj mladšie ako 1 rok a takisto aj to, čo hovorila pani poslankyňa Hatráková, myslím si, že je dôležité, aby naozaj ľudia, ktorí pracujú s týmito deťmi, boli bezúhonní, aby sme to mali presne zadefinované aj v tomto zákone. A teda na záver iba chcem podčiarknuť to, že ja som presvedčená, že táto služba bude vhodným doplnkom aj možno pre tých, ktorí dnes majú umiestnené deti v škôlkach, lebo, ako sme hovorili, existujú rôzne rodiny jednorodičovské, ktorí tí ľudia pracujú v povolaniach, kde nemajú ten režim taký, ako je v škôlke od nejakej 7 do 17, to znamená, že potrebujú, aby niekto sa postaral o dieťa vo večerných hodinách alebo možno v nočných hodinách. Čiže chceme naozaj vyjsť v ústrety všetkým rodinám, ktoré majú takúto potrebu, nemajú príbuzných, nemajú známych, ktorí sa im dokážu postarať o dieťa a, samozrejme, aby toto tiež odznelo, nie je to žiadne vyháňanie rodičov od detí, ale je to skôr umožnenie tým, ktorí z akýchkoľvek dôvodov chcú alebo musia ísť pracovať, aby mohli zosúladiť svoj rodinný a pracovný čas. Takže ešte raz ďakujem za podporu a budem sa tešiť aj na ďalšie pripomienky.
Pčolinský, Peter, doterajší podpredseda NR SR (2023-10-25):
Pán poslanec Rudolf Huliak.
Laššáková, Jana, podpredsedníčka NR SR (2013-12-16):
Vážené panie poslankyne, páni poslanci, pokračujeme v popoludňajšom rokovaní trinásteho dňa 27. schôdze Národnej rady Slovenskej republiky v prerušenej rozprave o Správe o činnosti Úradu pre reguláciu sieťových odvetví za rok 2012 (tlač 597). Pán predseda úradu už zaujal svoje miesto, podobne aj spravodajca. Dávam slovo poslankyni Márii Ritomskej. Nech sa páči, pani poslankyňa. A pripraví sa pán poslanec Alojz Hlina.
Svrček, Miloš, poslanec NR SR (2020-11-25):
Ďakujem, pán podpredseda. Pán kolega, súhlasím s vaším vystúpením. Áno, ja si tiež myslím, že voľba generálneho prokurátora bola v tejto oblasti prelomová. Chválim predovšetkým dostatok informácií, ktoré sme dostali v rámci verejného vypočúvania od jednotlivých kandidátov. A ja si myslím, že v súčasnosti na rozdiel od minulosti má verejnosť dostatok informácií o jednotlivých kandidátoch, aký je spôsob ich zmýšľania, resp. akým spôsobom by chceli viesť prokuratúru na najbližších sedem rokov, pretože mali sme možnosť si to prečítať jednak v koncepcii ich riadenia prokuratúry, jednak v motivačných listoch, jednak v zozname skúseností. A chcel by som tak dodať, tak v minulosti neexistovali prostriedky, prostredníctvom ktorých by verejnosť mohla odhaliť pravú tvár a osobnosť jednotlivých kandidátov. V minulosti to prebiehalo tak, že v rámci bývalých koalícií sa dohodli predsedovia koaličných strán na jednom mene, poslanci dostali pokynom v rámci tajnej voľby, že koho majú zakrúžkovať, to sa stalo. A čoho sme boli svedkami? No jednoducho podozrení z kupovania hlasov. Teraz bude otvorená voľba, verejná voľba, kde jednoducho každý bude môcť ukázať, že za koho v podstate hlasoval. A ešte by som chcel dodať, že sme konfrontovali uchádzačov aj vo svetle škandálov. Chceli sme jednoducho vedieť, možno sa niekomu zdali, že tieto otázky boli dosť tvrdé, ja si to nemyslím. Samotní uchádzači o generálneho prokurátora povedali, že boli spokojní s odbornosťou a vecnosťou tých otázok. A dokonca niektorí odchádzali s tým, že ďakujú za podnety, ktorými sa môžu zaoberať. Ďakujem.
Radičová, Iveta, predsedníčka vlády SR (2010-12-02):
Ďakujem veľmi pekne.
Šimečka, Michal, podpredseda NR SR (2024-01-16):
Ďakujem pekne. Pán poslanec Prostredník.
Ďuriš Nicholsonová, Lucia, podpredsedníčka NR SR (2019-05-21):
Týmto vyhlasujem všeobecnú rozpravu k tomuto bodu za skončenú. Pýtam sa pána poslanca ako navrhovateľa, aj keď sedíte na mieste spravodajcu, ale pýtam sa vás, či chcete sa vyjadriť k rozprave. Nie. Prerušujem rokovanie o tomto bode programu. Teraz budeme rokovať o návrhu Výboru Národnej rady Slovenskej republiky pre pôdohospodárstvo a životné prostredie na voľbu člena Rady Slovenského pozemkového fondu . Je to nová voľba. Návrh je pod tlačou 1434. Chcem vás informovať, že do začiatku rokovania o tomto bode programu podali poslanci návrh, aby sa aj táto voľba vykonala v tajnom hlasovaní. Teraz dávam slovo poverenému členovi výboru pre pôdohospodárstvo a životné prostredie poslancovi Krajkovičovi, aby návrh uviedol a súčasne ho prosím, aby podal informáciu o výsledku prerokovania tohto návrhu vo výbore.
Jurinová, Erika, podpredsedníčka NR SR (2013-10-25):
Kľud, páni poslanci!
Stuška, Michal, poslanec NR SR (2024-02-09):
Pardon, nemám to ešte zažité. Nie, ďakujem, pán predsedajúci, nemám čo doplniť. (Smiech v sále. Potlesk.)
Paška, Pavol, predseda NR SR (2013-10-23):
Faktické poznámky majú pani poslankyňa Žitňanská a pán poslanec Érsek. Končím možnosť sa prihlásiť s faktickou. Pani poslankyňa Žitňanská.
Suja, Miroslav, poslanec NR SR (2021-01-14):
Ďakujem za slovo. Pán Kazda, ako sa rozhodne lekár, keď bude mať na výber, nahá znehodnotiť vakcínu a neriskuje žiadnu pokutu, alebo si vyberie niekoho, dá mu hu a riskuje, že by mohol dostať tú pokutu? Lebo teraz nie sú presne určené tie pravidlá ani z tohto, čo my tu jednáme. Tí lekári nepochopia, že kedy ju dostane, kedy nie. Len akurát možno vtedy nie, keď bude behať po ulici a povie, že nie, že vybere si niekoho z ulice. Ale ak náhodou bude nejaká len trochu známa osobnosť v tej čakárni a vyberie ju, už riskuje tú pokutu. Tak ja si myslím, že tuto oni nebudú špekulovať a radšej hu nahajú, tú vakcínu, prepadnúť a neriskujú absolútne nič, alebo nahajú.
P. Hrušovský, predseda NR SR: (2004-04-29):
Pán poslanec Miššík, poverený gestorským výborom, nech sa páči, informujte Národnú radu o výsledku rokovania ústavnoprávneho výboru.
M. Číž, podpredseda NR SR: (2008-09-12):
Teraz má slovo pán poslanec Branislav Bačík s návrhom gestorského výboru pre verejnú správu a regionálny rozvoj. A prosím ho, aby uviedol spravodajskú správu k prvému čítaniu poslaneckého návrhu.
Jánoš, Vladimír, poslanec NR SR (2013-09-25):
Ďakujem pekne za slovo. Pani poslankyňa, nie je pravda, že nefungujú kontrolné funkcie opozície a kontrolný mechanizmus, vôbec to nie je pravda, zavádzate a robíte politiku z toho, doteraz tento systém normálne fungoval, opozícia si plnila svoju funkciu, ibaže vy si mýlite kontrolnú funkciu s obštrukciou a aj v minulom týždni, aj v minulosti ste to tu relevantne dokázali, čo ste tu dokázali vyvádzať počas schôdze Národnej rady. Ešte raz, nezavádzajte verejnosť, kontrolná funkcia opozície normálne funguje. Keď sa pozrieme počas vlády strany SMER – sociálna demokracia, koľko bolo prieskumov, poslaneckých prieskumov vykonaných, veď to nie je pravda, čo tu tvrdíte, že potrebujete znížiť kvórum na to, aby bol zvolaný poslanecký prieskum. Dokazuje to aj náš výbor ľudskoprávny, kde jedna pani poslankyňa z opozície predložila návrh na poslanecký prieskum a väčšina poslancov v tomto výbore jej to umožnila, hlasovala za, to nie je pravda, že vy potrebujete jednu tretinu. Čo to znamená? Veď to je, to je neskutočné, doteraz to normálne fungovalo. Aj keď ste boli vy pri moci, veď ste nič takéto nemenili. Čo tu skúšate a zavádzate verejnosť, že nefunguje kontrolná funkcia opozície? Funguje, jednoznačne funguje. Ďakujem pekne.
Š. Zelník, poslanec: (2009-09-16):
... č. 140/1998 Z. z. o lieku a zdravotníckych pomôckach, o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 1127). Pozmeňujúci návrh znie: Za čl. I sa vkladá nový čl. II, ktorý znie: „Čl. II. Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z. z., zákona č. 102/2007 Z. z., zákona č. 232/2008 Z. z., zákona č. 442/2008 Z. z., zákona č. 213/2009 a zákona č. 289/2009 Z. z. sa mení a dopĺňa takto: V § 1 sa za odsek 4 vkladá nový odsek 5, ktorý znie: „(5) Tento zákon sa nevzťahuje na obstarávanie vakcín zdravotnou poisťovňou podľa osobitného predpisu6b).“ Poznámka pod čiarou odkazu 6b) znie: „6b) § 6 ods. 12 písm. b) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov.“ Doterajší čl. II návrhu zákona sa označí ako čl. III. Návrhom sa má zabezpečiť centrálny nákup vakcín zdravotnou poisťovňou tak, aby tento nákup bol vykonávaný bez potreby verejného obstarávania. Odôvodnenie: Ostatné poisťovne môžu takýto centrálny nákup vykonávať bez verejného obstarávania, ale to, čo je najpodstatnejšie, je to, aby sme zabezpečili dodávku vakcín, očkovacích látok priamo lekárovi do ambulancie, čím sa zabezpečí, aby sa neporušil chladový reťazec. Okrem toho očakávame od takejto priamej dodávky do jednotlivých ambulancií úsporu niekoľko desiatok miliónov korún. Ďakujem za pozornosť a za podporu. Skončil som.
M. Sabolová, poslankyňa: (2008-04-03):
A ak hovoríte, poďme do druhého čítania, odosobnime sa, pokúsme sa odosobniť a podobne, poďme k podstate a také veľmi nadľahčené výrazové prostriedky, možno ste asi taký aj nadľahčený zo stretnutia na Ústavnom súde. Ale chcem povedať, že to, čo tu bolo dopoludnia, to nebolo o žiadnom odosobnení sa. To bol jeden krutý a odporný valec. To bol jeden krutý a odporný, by som povedala, až taký teror voči občanom. Pretože vaši kolegovia nie sú schopní nič počúvať. Vám na občanoch nezáleží. Aj toto je len téma na to, aby sme... (Prerušenie vystúpenia časomierou.)
Danko, Andrej, predseda NR SR (2018-11-29):
Prosím, prezentujme sa a hlasujme. (Hlasovanie.) Prítomných 145 poslancov, za 62, proti 28, zdržalo sa 55. Konštatujem, že sme uvedený návrh neschválili.
V. Veteška, podpredseda NR SR: (2004-06-30):
J. Banáš, poslanec: Pán kolega Hopta, krivdíte mi, lebo teraz ma pán kolega Fajnor pochválil, že som bo „za socíku“ dobrý, tak sa nejako dohodnite, že vy ma haníte, on ma chváli, ale ja chcem povedať jednu zásadnú vec. Bola tu zmienka o nafte. Vy ste tí, ktorí sa permanentne oháňate ľudom, ja vám chcem povedať, že najväčší ťažitelia ropy Saudská Arábia, Irak, Arabské emiráty, Katar, Kuvajt, Lýbia a ďalšie arabské štáty, ľud tam doslova z tej nafty nemá nič. Ten ľud, ktorým sa vy stále oháňate, v Saudskej Arábii 5 000 členov vládnucej oligarchie, kontrolujú celú krajinu, tak sa, prosím vás pekne, pozrite, kto má zisky a kto má výhody z nafty a potom bojujte za ľud. (Hlas v rokovacej sále.)
P. Paška, predseda NR SR: (2007-03-30):
Pani spravodajkyňa, otváram rozpravu v rámci tretieho čítania a pýtam sa, či chce niekto z poslancov podať návrhy podľa § 85 zákona o rokovacom poriadku. Nie je tomu tak. Vyhlasujem rozpravu za skončenú. Keďže neboli podané žiadne návrhy, pristúpime k hlasovaniu o návrhu zákona ako o celku. Nech sa páči, pani spravodajkyňa.
J. Podmanický, poslanec: (2006-09-05):
Na tajné hlasovanie o návrhu na voľbu viceprezidenta Prezídia Fondu národného majetku Slovenskej republiky bolo vydaných a poslanci si osobne prevzali 99 hlasovacích lístkov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu viceprezidenta Prezídia Fondu národného majetku Slovenskej republiky nula poslancov neodovzdalo hlasovacie lístky. Z 99 odovzdaných hlasovacích lístkov boli 3 neplatné. Z 96 platných hlasovacích lístkov overovatelia zistili, že pri voľbe kandidáta na viceprezidenta Prezídia Fondu národného majetku Slovenskej republiky pána Vladimíra Kocoureka hlasovalo za 78 poslancov, proti 13 poslancov, zdržalo sa 5 poslancov. Na voľbu viceprezidenta Prezídia Fondu národného majetku Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bol za viceprezidenta Prezídia Fondu národného majetku Slovenskej republiky zvolený pán Vladimír Kocourek. (Potlesk.)
Ledecký, Vladimír, poslanec NR SR (2021-11-24):
Ďakujem pekne. Vážený pán predsedajúci, vážené pani poslankyne, vážení páni poslanci, dovoľte mi predložiť spoločnú správu výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov (tlač 703) Národná rada Slovenskej republiky uznesením č. 993 z 19. októbra 2021 pridelila predmetný návrh zákona na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, určila zároveň Výbor Národnej rady Slovenskej republiky pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Vládny návrh zákona (tlač 703) prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky vyplýva 5 pozmeňujúcich návrhov. Gestorský výbor odporúča návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 5 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov Národnej rady Slovenskej republiky o prerokovaní návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci č. 150 z 23. novembra 2021. Pán predsedajúci, otvorte, prosím, rozpravu.
Gašpar, Tibor, podpredseda NR SR (2024-10-23):
Ďakujem, pán poslanec. Na vás budú reagovať dvaja páni poslanci faktickou. Prvý, pán poslanec Pročko, nech sa páči.